उत्कृष्ट पुनरागमन गर्दै थिएमले जिते यूएस ओपन
डोमिनिक थिएमले उत्कृष्ट पुनरागमन गर्दै आइतबार यूएस ओपन जितेका छन् । आफ्नो पहिलो ग्रान्ड स्लाम जित्ने क्रममा थिएमले दुई सेटले पछाडि रहेको स्थिति उल्टाएर जर्मनीका पाँचौं वरीयतामा एलेक्जेन्डर जेभरेभलाई २–६, ४–६, ६–४, ६–३ र ७–६ ले हराए ।  
न्युयोर्क — डोमिनिक थिएमले उत्कृष्ट पुनरागमन गर्दै आइतबार यूएस ओपन जितेका छन् । आफ्नो पहिलो ग्रान्ड स्लाम जित्ने क्रममा थिएमले दुई सेटले पछाडि रहेको स्थिति उल्टाएर जर्मनीका पाँचौं वरीयतामा एलेक्जेन्डर जेभरेभलाई २–६, ४–६, ६–४, ६–३ र ७–६ ले हराए ।  दोस्रो वरीयताका २७ वर्षीय थिएम यूएस ओपन जित्ने पहिलो अस्ट्रियाली पनि भएका छन् । आर्थर ऐस स्टेडियममा भएका खेल ४ घण्टा २ मिनेट चलेको थियो ।यूएस ओपन इतिहासमै दुई सेटले पछाडि रहेर पनि उपाधि जितेको यो पहिलो पल्ट हो । यसअघिका तीन ग्रान्ड स्लाम फाइनलमा हार बेहोरेका थिएम यसपल्ट पराजित हुने स्थितिमा पुगेका थिए, तर त्यसयता उनले अविश्वसनीय उत्कृष्ट खेल प्रदर्शन गरे ।तस्बिर : रोयटर्सजेभरेभ भने पहिलो पल्ट ग्रान्ड स्लाम फाइनल खेलेका हुन् । यस पल्टको प्रतियोगितामा राफेल नाडाल र रोजर फेडेररले खेलका थिएनन भने नोभाक जोकोभिच प्रतियोगितामा अमान्य घोषित भएपछि नयाँ खेलाडीले उपाधि जित्ने निश्चित भएको थियो । 